Document ID: 31997R2455

ΚΑΝΟΝΙΣΜΟΣ (ΕΚ) αριθ. 2455/97 ΤΗΣ ΕΠΙΤΡΟΠΗΣ της 10ης Δεκεμβρίου 1997 για την τροποποίηση του κανονισμού (ΕΟΚ) αριθ. 3061/84 περί λεπτομερειών εφαρμογής του καθεστώτος ενισχύσεως στην παραγωγή ελαιολάδου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1996, περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 1581/96 (2), και ιδίως το άρθρο 5 παράγραφος 5,
Εκτιμώντας:
ότι ο κανονισμός (ΕΟΚ) αριθ. 3061/84 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1110/97 (4), προβλέπει την υποβολή των δηλώσεων καλλιέργειας το αργότερο έως τις 30 Νοεμβρίου κάθε περιόδου 7
ότι, λαμβάνοντας υπόψη τις περιστάσεις που ακολούθησαν το σεισμό του Οκτωβρίου 1997 στις περιοχές Marche και Umbria στην Ιταλία, πρέπει, κατ' εξαίρεση, να επιτραπεί στους ελαιοκαλλιεργητές των περιοχών αυτών να υποβάλουν τις δηλώσεις καλλιέργειας της περιόδου 1997/98 έως τις 31 Ιανουαρίου 1998 7 ότι πρέπει, επίσης, να παραταθεί η προθεσμία για την υποβολή των δηλώσεων καλλιέργειας από τις οργανώσεις των παραγωγών 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3061/84 τροποποιείται ως εξής:
1. Στο άρθρο 1 παράγραφος 1, το δεύτερο και το τρίτο εδάφιο αντικαθίστανται από το ακόλουθο κείμενο:
«Ωστόσο, όσον αφορά τους ελαιοκαλλιεργητές των οποίων οι εκτάσεις βρίσκονται πλήρως ή εν μέρει στις περιοχές Marche και Umbria στην Ιταλία, οι δηλώσεις καλλιέργειας που αναφέρονται στο πρώτο εδάφιο, σχετικά με την περίοδο 1997/98, κατατίθενται το αργότερο στις 31 Ιανουαρίου 1998.»
2. Στο άρθρο 4, το δεύτερο και το τρίτο εδάφιο αντικαθίσταται από το ακόλουθο κείμενο:
«Ωστόσο, όσον αφορά τις δηλώσεις καλλιέργειας των μελών των οποίων οι εκτάσεις βρίσκονται πλήρως ή εν μέρει στις περιοχές Marche και Umbria στην Ιταλία, η προθεσμία παρατείνεται, για την περίοδο 1997/98, έως τις 28 Φεβρουαρίου 1998.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Δεκεμβρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Δεκεμβρίου 1997.

Labels: 17
19
5